**Ce cauți aici?**

*Maresalmusca*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ce cauți aici?

În noroi îmi e bine

e-un fel de melasă albastră din tine

ce-mi acoperă carnea putrezită de frici.

Întinată şi tu

fără pic de culoare

prin piele îmi laşi ca o lipitoare

sărutul de sânge de-a iubi sau de-a nu.

Auzi cum trosnesc?

Sunt sternuri şi oase

cu măduva plină de vorbe ploioase

şi nu e nici unul în grai pământesc.

E-un galben de-arnici

între mine şi tine

şi-n brațe de lut te-aş strânge, ce bine

mă simt în noroi. Ce cauți aici?